Metsalauka

Metsalauka on küla Hiiu maakonnas Hiiumaa vallas Emmastest läänes. Kuni 2017. aasta Eesti omavalitsuste haldusreformini kuulus küla Emmaste valda.

Metsalauka küla piirneb põhjas Harju, läänes Kabuna, edelas Viiri, lõunas Riidaküla ning läänes Kõmmusselja ja Prassi külaga.

Nimi
Üksjalakoha nimest lähtuv külanimi koosneb sõnadest mets ja laugas ('laht'). Kohanimi on kirjutatud 1565 kujul Meselach, 1598 Meßalauche ja 1605 Metzleuka.

Loodus
Metsalauka põhjaosa piirneb Külama peakraaviga, küla läbib Olima jõgi.

Elanike arv

 Elanike arv  Aasta59  195918  197037  197932  198914  200010  201110 201910 2021

Ajalugu
Metsalauka kuulus ajalooliselt Emmaste mõisa alla ja Agapäe vakusesse. 1565 elas vakuses üksjalg Matz Meselach ja 1598 Meßalauche Thomas. 18.–19. sajandil asus külas, Emmaste kihelkonna Metsalauka karjamõis. Läänemaa 1725–1726 adramaarevisjoni alusel oli Metsalauka külas 6 talu, mille peremehed olid Soh Ado, Petri Matz, Perdi Jüri, Pauli Peter, Pauli Matz ja Ollima Jüri. 1835 oli Emmaste küla koosseisus alles Metsalauka talu, mille peremees sai perekonnanimeks Herd. Käina kihelkonna perekonnanimede panemise raamat; EAA.1864.2.VIII-196; 1835

Taristu
Metsalauka lõunaosa läbib Emmaste–Luidja maantee, kust algab Metsalauka tee.

Viited

Kategooria:Hiiumaa valla külad